Näe hyvä meissä -perheviikonloput | Helsinki, Riihimäki
2024-08-30 16:30 - 2024-12-15 15:00 (Europe/Helsinki) | Kiipulan leirikeskus, Janakkala, Kiipulantie 507, Turenki, 14201
Vertaistukea, kavereita ja voimavaroja perheen arkeen. Näe hyvä meissä tuo iloa vanhemmuuteen.

Kiipulan lomakeskus, Janakkala

Täytä hakemus

30.8.–1.9.
20.–22.9.
18.–21.10.
15.–17.11.
13.–15.12.

Tarvittaessa yhteiskuljetus Helsingistä ja Riihimäeltä.
Mainitse hakemuksessa, jos osallistutte yhteiskuljetukseen. Yhteiskuljetus sisältyy leirin hintaan.
Kysy lisää: satu.taiveaho@parastalapsille.fi, puh. 0451110663
Hinnat:

Aikuinen 170 €
lapsi 6–16 vuotta 60 €
lapsi 2–5 vuotta 25 €
lapsi 0–1 vuotta 0 €

Mitä on Näe hyvä meissä?
Näe hyvä meissä -perheleirikokonaisuus vahvistaa koko perheen vuorovaikutustaitoja. Viiden viikonlopun aikana käsitellään perhe-elämän ja vanhemmuuden keskeisiä aiheita:

myönteinen ajattelu lapsiperheen arjessa
vuorovaikutus
tunnetaidot
roolit ja rajat perheessä
hyvän huomaaminen itsessäsi ja lapsissasi

Vanhemmille ja lapsille on kaksi kertaa viikonlopun aikana 1,5 tunnin mittaiset omat ryhmät.
Lauantai-iltapäivällä pääsette perheenä käsittelemään teemoja toimintapisteissä.

Leirien kantavana ajatuksena on löytää lisää voimavaroja.
Huomataan yhdessä kaikki se hyvä mitä sinussa, perheessäsi ja lapsessasi on.
Leirillä voi rauhassa keskittyä yhdessäoloon, kun ei ole arjen pyöritystä huolehdittavana.

Minulle tärkeitä ovat olleet vertaiskeskustelut vanhempien ryhmässä.
Nappaa leiriltä matkaan keinoja selvitä arjesta
Leirillä saat mahdollisuuden pohdiskella perheesi toimintatapoja ja löydät keinoja, joilla saat helpotusta mm. voimakkaiden tunteiden kohtaamiseen. Keskustellaan, miten rajat tuovat turvaa, iloa ja voimaa vanhemmuuteen. Vanhempien piirissä saat vertaistukea sekä mahdollisuuden kohdata itseäsi ja perhehistoriaasi.
Ja ilman muuta – leiri on irtiotto arjesta. Tarjolla on viisi valmista ateriaa, mahdollisuus saunomiseen, valmisteltua yhteistä tekemistä kuten askartelutuokioita, pelaamista, luontoretkiä ja kaiken kaikkiaan mahdollisuus viettää yhteistä mukavaa aikaa perheenä. Leireillä ei kuitenkaan ole lasten hoitoa, vaan lapset ovat vanhempiensa vastuulla koko leirin ajan.
Suurissa muutosvaiheissa tai kriiseissä emme leirille tuloa suosittele. Leireistä on iloa ja hyötyä, kun nenä on pinnalla, mutta kaipaat tukea, kannustusta, vaihtelua ja virkistymistä.
Olin jo pitkään kaivannut itselleni vertaisryhmään, jossa kokisi tulevansa hyväksytyksi. Täällä leirillä sellainen löytyi.
Lue lisää toiminnan omilta sivuilta.
